பூமா அகிலபிரியா

பூமா அகிலபிரியா ஆந்திராவை சேர்ந்த இந்திய அரசியல்வாதி ஆவார். இவர் ஆந்திர பிரதேசத்தின் முன்னாள் சுற்றுலா மற்றும் கலாச்சார அமைச்சராக இருந்தார். தற்போது தெலுங்கு தேசம் கட்சியின் உறுப்பினராக உள்ளார்.

 ஆரம்ப கால வாழ்க்கை 
அகிலபிரியா 2 ஏப்ரல் 1987 அன்று பூமா நாகி ரெட்டி மற்றும் சோபா நாகி ரெட்டி ஆகியோருக்கு ஆந்திரப் பிரதேசத்தின் கர்னூல் மாவட்டத்தில் உள்ள அல்லகட்டாவில் பிறந்தார். 2014 ஆம் ஆண்டு தனது தாயார் சாலை விபத்தில் இறந்ததால் காலியாக இருந்த அல்லகட்டா இடைத்தேர்தலில் போட்டியிட வேண்டியிருந்தது. ஒய். எஸ். ஆர். காங்கிரஸ் கட்சியின் பிரதிநிதியாக ஒருமனதாக தேர்ந்தெடுக்கப்பட்டார்.

 அரசியல் வாழ்க்கை 
2014 ஆம் ஆண்டு, ஒய். எஸ். ஆர். காங்கிரஸ் கட்சியை பிரதிநிதித்துவப்படுத்தி , அல்லகட்டா சட்டமன்ற தொகுதி இடைத்தேர்தலில் இருந்து சட்டமன்ற உறுப்பினராக வெற்றி பெற்றார்.

பின்னர் 2016 இல், இவர் தனது தந்தை பூமா நாகி ரெட்டியுடன்  தெலுங்கு தேசம் கட்சியில் சேர்ந்தார். தெலுங்கு தேசம் கட்சி அரசாங்கத்தின் கீழ் சுற்றுலா, தெலுங்கு மொழி மற்றும் கலாச்சார அமைச்சராகப் பணியாற்றினார். 2019 ஆம் ஆண்டு தெலுங்கு தேசம் கட்சி சார்பில் அல்லகட்டா சட்டமன்றத் தொகுதியில் போட்டியிட்டு ஒய்.எஸ்.ஆர். காங்கிரஸ் கட்சியின் கங்குலா பிஜேந்திர ரெட்டியிடம் தோல்வியடைந்தார்.

 தனிப்பட்ட வாழ்க்கை 
2018 இல், இவர் தொழிலதிபர் பார்கவா ராம் என்பவரை மணந்தார்.

 மேற்கோள்கள் 

பகுப்பு:ஆந்திரப் பிரதேச அரசியல்வாதிகள்
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்